సుజన్ చక్రవర్తి

సుజన్ చక్రవర్తి (జననం 16 మార్చి 1959) భారతదేశానికి చెందిన రాజకీయ నాయకుడు. ఆయన 2009లో జరిగిన లోక్‌సభ ఎన్నికలలో జాదవ్‌పూర్ లోక్‌సభ నియోజకవర్గం నుండి లోక్‌సభ సభ్యుడిగా, 2021లో పశ్చిమ బెంగాల్ శాసనసభ సభ్యుడిగా ఎన్నికయ్యాడు.
 రాజకీయ జీవితం 
సుజన్ చక్రవర్తి భారత కమ్యూనిస్ట్ పార్టీ (మార్క్సిస్ట్) పార్టీ ద్వారా రాజకీయాల్లోకి వచ్చి పార్టీలో 1986 నుండి 1988 వరకు స్టూడెంట్స్ ఫెడరేషన్ ఆఫ్ ఇండియా రాష్ట్ర విభాగం  బెంగాలీ ఛత్ర సంగ్రామ్ కు సంపాదకుడిగా ఉన్నారు, 1988 నుండి 1993 వరకు సంస్థ  రాష్ట్ర విభాగానికి కార్యదర్శిగా, 1993 నుండి 1994 వరకు కేంద్ర సంస్థకు ప్రధాన కార్యదర్శిగా, 1996 నుండి 2000 వరకు చక్రవర్తి సెంటర్ ఆఫ్ ఇండియన్ ట్రేడ్ యూనియన్స్ రాష్ట్ర విభాగంలో సభ్యుడిగా, సెంటర్ ఆఫ్ ఇండియన్ ట్రేడ్ యూనియన్స్ జనరల్ కౌన్సిల్ సభ్యుడిగా, పశ్చిమ బెంగాల్ రాష్ట్ర కమిటీ (1988–93),  1996 నుండి 2001 వరకు పశ్చిమ బెంగాల్ ఫార్మాస్యూటికల్ & ఫోటోకెమికల్ డెవలప్‌మెంట్ కార్పొరేషన్ లిమిటెడ్, 1998 నుండి 1999 వరకు ఇన్ఫ్యూజన్ ఇండియా లిమిటెడ్, 1999 నుండి 2004 వరకు పశ్చిమ బెంగాల్ గ్రామీణ శక్తి అభివృద్ధి కార్పొరేషన్ లిమిటెడ్ సభ్యుడిగా వివిధ హోదాల్లో పని చేశాడు. 

సుజన్ చక్రవర్తి 2004లో జరిగిన లోక్‌సభ ఎన్నికలలో జాదవ్‌పూర్ లోక్‌సభ నియోజకవర్గం నుండి సిపిఐ (ఎం) అభ్యర్థిగా పోటీ చేసి తన సమీప ప్రత్యర్థి తృణమూల్ కాంగ్రెస్ అభ్యర్థి కృష్ణ బోస్ పై 89,668 ఓట్ల మెజారిటీతో గెలిచి లోక్‌సభ సభ్యుడిగా ఎన్నికయ్యాడు. ఆయన 2009 లోక్‌సభ ఎన్నికలలో సిపిఐ (ఎం) అభ్యర్థిగా పోటీ చేసి తన సమీప ప్రత్యర్థి తృణమూల్ కాంగ్రెస్ అభ్యర్థి కబీర్ సుమన్ చేతిలో 56,267 ఓట్ల తేడాతో ఓడిపోయాడు. 

సుజన్ చక్రవర్తి 2014లో జరిగిన లోక్‌సభ ఎన్నికలలో జాదవ్‌పూర్ లోక్‌సభ నియోజకవర్గం నుండి సిపిఐ (ఎం) అభ్యర్థిగా పోటీ చేసి తన సమీప ప్రత్యర్థి తృణమూల్ కాంగ్రెస్ అభ్యర్థి సుగత బోస్ చేతిలో 1,25,203 ఓట్ల తేడాతో ఓడిపోయాడు. ఆయన 2016 పశ్చిమ బెంగాల్ శాసనసభ ఎన్నికలలో జాదవ్‌పూర్ శాసనసభ నియోజకవర్గం నుండి సిపిఐ (ఎం) అభ్యర్థిగా పోటీ చేసి తన సమీప ప్రత్యర్థి తృణమూల్ కాంగ్రెస్ అభ్యర్థి మనీష్ గుప్తాపై 14,942 ఓట్ల మెజారిటీతో గెలిచి ఎమ్మెల్యేగా ఎన్నికయ్యాడు. 

సుజన్ చక్రవర్తి 2021 పశ్చిమ బెంగాల్ శాసనసభ ఎన్నికలలో జాదవ్‌పూర్ శాసనసభ నియోజకవర్గం నుండి సిపిఐ (ఎం) అభ్యర్థిగా పోటీ చేసి తన సమీప ప్రత్యర్థి తృణమూల్ కాంగ్రెస్ అభ్యర్థి దేబబ్రత మజుందార్ చేతిలో 38,869 ఓట్ల తేడాతో ఓడిపోయాడు. ఆయన 2024లో జరిగిన లోక్‌సభ ఎన్నికలలో డమ్ డమ్ లోక్‌సభ నియోజకవర్గం నుండి సిపిఐ (ఎం) అభ్యర్థిగా పోటీ చేసి 2,40,784 ఓట్లతో మూడోస్థానంలో నిలిచాడు.

మూలాలు 	   

వర్గం:1959 జననాలు
వర్గం:పశ్చిమ బెంగాల్ నుండి ఎన్నికైన లోక్‌సభ సభ్యులు
వర్గం:పశ్చిమ బెంగాల్ రాజకీయ నాయకులు
వర్గం:పశ్చిమ బెంగాల్ వ్యక్తులు
వర్గం:14వ లోక్‌సభ సభ్యులు
వర్గం:పశ్చిమ బెంగాల్ శాసనసభ సభ్యులు